Jernbanedirektoratet

Jernbanedirektoratet er et norsk direktorat vedtatt opprettet av Kongen i statsråd 5. februar 2016. Etableringen av direktoratet var en del av Erna Solbergs regjerings jernbanereform.

Direktoratet er underlagt Samferdselsdepartementet og var operativt fra 1. januar 2017. Det skal drive strategisk utvikling av togtilbud, utrede fremtidige transportbehov, koordinere togtransport med andre transportformer og ha ansvar for konkurranseutsetting av persontogtrafikk.

Organisasjon

Historikk 
Direktoratet var frem til 2022 organisert i fem avdelinger.

Per 2022 hadde direktoratet disse avdelingene:

 Markedsavdelingen
 Jernbanestrategiavdelingen
 Avdeling for persontrafikkavtaler
 Avdeling for infrastrukturavtaler
 Organisasjonsavdelingen.

I 2022 ble direktoratet omorganisert.

Nåværende struktur (2023) 
Per 2023 har direktoratet tre avdelinger, i tillegg til støttefunksjoner:

 Avdelingen for kunnskapgsgrunnlag, innovasjon og bærekraft
 Avdelingen for sektorsamordning
 Avdelingen for kjøp og avtalestyring

Direktoratet har også ansvaret for etatsstyring av  Norsk jernbanemuseum samt drift av Norsk fagskole for lokomotivførere.

Oppgaver

Drift og utbygging av infrastruktur 
Jernbanedirektoratet inngår avtaler med Bane NOR SF innenfor flere områder, og alle statlige bevilgninger til infrastrukturen fordeles gjennom to avtaler:

 Avtale om tilgjengelighet til dagens infrastruktur (drift og vedlikehold) for å sikre den daglige trafikken
 Avtale om planlegging, prosjektering og utbygging av ny jernbaneinfrastruktur for å sikre jernbanens transporttilbud i fremtiden

Offentlig kjøp av persontogtrafikk 

Jernbanedirektoratet inngår avtaler med togselskaper om å gjennomføre persontogtrafikk innenfor definerte «trafikkpakker» for perioder på 8–10 år. Avtalene inngås etter reglene for offentlige anskaffelser.

 Sør (2019–2027: Go-Ahead Norge under navnet Sørtoget)
 Nord (2020–2028: SJ Norge under navnet Nord)
 Vest (2020–2029: Vy Tog)
 Østlandet 1 (Vy Tog)
 Østlandet 2 (2023–2033: Vy Tog)
 Drammen–Eidsvoll, via Gardermoen (Flytoget; planlagt ny avtaleinngåelse i 2025)

Se også 
 Statens jernbanetilsyn
 Bane NOR

Referanser

Eksterne lenker 
 

Norske direktorat
Transportmyndigheter
Samferdselsdepartementet
Jernbane i Norge
Etableringer i 2016